વિદ્યાનગરને શા માટે શૈક્ષણિક નગરી કહેવામાં આવે છે, તેનો ખ્યાલ એક વાર તેની મુલાકાત લીધા પછી જ આવે. વલ્લભ વિદ્યાનગરની વિશ્વવિખ્યાત શૈક્ષણિક સંસ્થા ચારુતર વિદ્યામંડળ (સીવીએમ)નું નામ દેશવિદેશમાં અગ્રેસર છે. ચારુતર વિદ્યામંડળના સૌપ્રથમ ચેરમેન ભાઈકાકા બન્યા હતા. ત્યાર પછી ભીખાભાઈ પટેલ, ડો. એચ. એમ. પટેલ અને ડો. સી. એલ. પટેલ ચેરમેન બન્યા. ચારુતર વિદ્યામંડળના નવા ચેરમેન તરીકે તાજેતરમાં ભીખુભાઈ પટેલ ચૂંટાઈ આવ્યા છે. ચારુતર વિદ્યામંડળના ચેરમેન ભીખુભાઈ ભાઈલાલભાઈ પટેલ મૂળ ભરોડાના વતની છે. ભરોડા આણંદ જિલ્લાનું સૌપ્રથમ સ્માર્ટ વિલેજ છે, જે ફ્રી વાઈ-ફાઈ સુવિધા સાથે જોડાયેલું છે. તેમનો જન્મ ખેડૂત પરિવારમાં થયો હતો. તેમના પિતા ભાઈલાલભાઈ સોમાભાઈ પટેલ હતા, જેઓ આજીવન પોતાના જીવનકાળ દરમિયાન સરપંચ તરીકે સતત સર્વાનુમતે ચૂંટાતા હતા.